CELEX: 62012TN0089
Language: sk
Date: 2012-02-17 00:00:00
Title: Vec T-89/12: Žaloba podaná 17. februára 2012 — Repsol YPF/ÚHVT — Ajuntament de Roses (R)

28.4.2012   
            
            
               SK
            
            
               Úradný vestník Európskej únie
            
            
               C 126/19
            
         Žaloba podaná 17. februára 2012 — Repsol YPF/ÚHVT — Ajuntament de Roses (R)
   (Vec T-89/12)
   2012/C 126/39
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Repsol YPF, SA (Madrid, Španielsko) (v zastúpení: J. B. Devaureix, abogado)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ajuntament de Roses [Roses (Girona), Španielsko]
   
      Návrhy
   
   Žalobkyňa navrhuje, aby Všeobecný súd:
   
               —
            
            
               prehlásil žalobu, vrátane všetkých dokumentov a príslušných kópií, za prípustnú,
            
         
               —
            
            
               pripustil vykonanie navrhovaných dôkazov,
            
         
               —
            
            
               vyhovel na ich základe žalobe a zrušil rozhodnutie druhého odvolacieho senátu ÚHVT z 5. decembra 2011 a pripustil zápis ochrannej známky Spoločenstva č. 7 440 407„R“ pre pôvodne prihlasované výrobky zaradené do triedy 25 a pre výrobky zaradené do triedy 35, ktorých zápis bol zamietnutý,
            
         
               —
            
            
               uložil žalovanému náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „R“ pre výrobky a služby zaradené do tried 25, 35 a 41 (prihláška č. 7 440 407).
   
      Majiteľ ochrannej známky alebo označenia namietaných v námietkovom konaní: Ajuntament de Roses.
   
      Namietaná ochranná známka alebo označenie: španielska obrazová ochranná známka č. 2 593 913 pre výrobky a služby zaradené do tried 6, 9, 16, 25 a 35.
   
      Rozhodnutie námietkového oddelenia: vyhovenie námietke týkajúcej sa niektorých výrobkov a služieb zaradených do tried 25 a 35, proti ktorým bola podaná a zamietnutie prihlášky týchto výrobkov.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009, pretože medzi spornými ochrannými známkami neexistuje pravdepodobnosť zámeny.